b'\n_START_ARTICLE_\nDiapheromeridae\n_START_SECTION_\nUtseende\n_START_PARAGRAPH_\nMiddelsstore til store, lange og tynne, pinnelignende dyr. Antennene er tr\xc3\xa5dformede og forholdsvis lange, beina tynne uten p\xc3\xa5fallende pigger. Mange er vingel\xc3\xb8se, mens andre kan ha store og fargerike bakvinger..\n_START_SECTION_\nLevevis\n_START_PARAGRAPH_\nSom andre sp\xc3\xb8kelsesisenkter er medlemmene i Diapheromeridae planteetere som gjerne finnes p\xc3\xa5 busker og tr\xc3\xa6r. De ligner sterkt p\xc3\xa5 pinner og er utmerket kamuflert, s\xc3\xa6rlig da de ogs\xc3\xa5 beveger seg lite._NEWLINE_De har ufullstendig forvandling, eggene er relativt store, m\xc3\xb8rke og fr\xc3\xb8lignende (dette gir dem trolig et visst vern mot rovdyr), og slippes ned p\xc3\xa5 bakken. Fra disse klekkes nymfer som stort sett ser ut som mini-versjoner av de voksne (s\xc3\xa6rlig hos de artene der de voksne er vingel\xc3\xb8se). Mange arterm blant annet den kjente Carausius morosus, er parthenogenetiske og formerer seg ukj\xc3\xb8nnet.'